München je miasto we Miymcach, stolica landu Bajery a rejyncyje Gōrne Bajery. Leży na Bajerskij Wyżce nad rzykōm Izara. Je znamiynnym kulturalnym, naukowym a industryjnym ôstrzodkym we Bajerach. Zołożōne we 1158 roku. Jygo miano pochodzi ôd położynio wele klasztoru (miym. "bei den Mönchen"). We 1919 powstała sam Bajersko Republika Rad. We ôkrysie Wajmarskij Republiki ôstrzodek nazistowskigo ruchu. We München we 1938 podpisano Ukłod ze München. We 1972 bōły sam Ôlimpijske Igrziska. Terozki miasto je siedzibōm bankōw, werku BMW a inkszych.